ועדת הפנים והגנת הסביבה, כנסת 20, פרוטוקול מספר 553, 2018-01-30 12:00

נאוה בוקר: צוהריים טובים.

נאוה בוקר: מתכבדת לפתוח את ישיבת ועדת הפנים והגנת הסביבה.

נאוה בוקר: אנחנו פותחים בדיון מהיר בעניין להצעתם של חברי הכנסת מאיר כהן ויעל כהן פארן בנושא עבודות כריתת היער ובניית מיכל המים ליד היישוב הר-אדר.

נאוה בוקר: אני מציעה שהמציעים ידברו תחילה.

נאוה בוקר: חבר הכנסת מאיר כהן, בבקשה, אולי תציג את הדברים.

מאיר כהן: שלום, גברתי היושבת-ראש, שלום לכולם, אדוני ראש המועצה, אני ביקשתי בקשה לדיון מהיר בעקבות סוגייה ששייכת ומשפיעה ישירות על היישוב.

מאיר כהן: תושבי היישוב ידברו בעד עצמם, ובוודאי יעשה את זה טוב ממני ראש המועצה.

מאיר כהן: אבל יש סוגייה, גברתי היושבת-ראש, שנראית קצת תמוהה בעינינו.

מאיר כהן: חברת "מקורות" קיבלה היתר בנייה לצורך הקמת בריכת אגירה גדולה מאוד שמשתרעת על 15 אלף דונם ביער צמוד.

מאיר כהן: אגב, הייתי ביער שהוא יפהפה.

<קריאות: 9 דונם.

<קריאה: 9 זה נטו, 15 זה ברוטו.

<קריאות: - - -

נאוה בוקר: אוקיי, מצאנו את התשובה.

<קריאה: בלי שטח הצינור.

נאוה בוקר: חברים, באמת, תנו לחבר הכנסת לסיים את דבריו.

נאוה בוקר: אני מבקשת לא להתפרץ.

מאיר כהן: יש נהלים מסוימים בוועדות הכנסת.

מאיר כהן: אנא, אדוני מ"מקורות", אל תתפרץ יותר.

נאוה בוקר: אני אאפשר לכם לומר את דבריכם בהמשך.

נאוה בוקר: תודה.

מאיר כהן: כל זה בטיעון שיש בעיית אגירת מים במקום מסוים – לא משנה, הם יסבירו את כל העניין.

מאיר כהן: ההיתר שהם קיבלו בשנת 2014 היה לשנה, ובינתיים ההיתר חודש כל שנה מחדש.

מאיר כהן: הוגשה עתירה על-ידי המועצה.

מאיר כהן: העתירה נדחתה, ומוגשת בימים אלה עתירה על-ידי התושבים.

מאיר כהן: כשאנחנו בודקים שלא לציטוט אז יש אנשים, כולל אנשים ב"מקורות", שלא קופצים אלא מדברים בצורה מנומסת שאומרים, אנחנו באמת לא יודעים עד כמה המאגר היום הוא כל כך חשוב.

מאיר כהן: אבל החליטו שעושים אז ככל שדוחים זה בסדר, אבל עושים את זה.

נאוה בוקר: 10 שנים?

יעל כהן-פארן: התוכנית מאושרת מ-2008.

מאיר כהן: זה כבר כמעט 10 שנים.

מאיר כהן: גברתי היושבת-ראש, כדי לעשות את הדבר הזה נסעתי להר אדר אחרי הפיגוע ונפגשתי עם ראש המועצה.

מאיר כהן: נסעתי בכביש המפותל הזה שהוא בעיני אחד הכבישים המסוכנים ביותר.

מאיר כהן: בכניסה להר אדר אני מנסה לחשוב מה יקרה אם צריכים לפנות משם 95 אלף קוב של עפר.

מאיר כהן: אני הייתי ראש עיר ובניתי שכונות.

מאיר כהן: מה יקרה אם 90-80 משאיות ינועו כל יום על הציר הזה במהלך שנה או שנה וחצי.

מאיר כהן: אני רוצה לשאול את אנשי "מקורות" כמה שאלות.

מאיר כהן: ההיתר הבא הוא עד אוגוסט 2018.

מאיר כהן: אני פניתי לדני, מנכ"ל קק"ל, וביקשתי שיעשה דיון אצלו ויבדוק את הדברים.

מאיר כהן: בינתיים "מקורות" וקק"ל עדיין לא התחילו בעבודה.

מאיר כהן: מה שצריך לעשות זה לעשות הכול כדי שהדבר הזה לא ייצא לפועל.

מאיר כהן: אני יודע שמקורות מחזיקים בידם אישור תמיכה של המועצה לפני כמה שנים - -

<קריאה: מ-2008.

מאיר כהן: - - באמת הם באו לבית המשפט ואמרו, ממה נפשכם?

מאיר כהן: למה אתם יוצאים נגדנו?

מאיר כהן: הנה, יש לנו אישור של ראש המועצה.

מאיר כהן: אבל מותר לראש רשות, ובוודאי לתושבי רשות מסוימת לעשות חשיבה מחודשת.

מאיר כהן: זה אחד המקומות היפים ביותר בארץ.

מאיר כהן: באמת.

מאיר כהן: לעלות שם להר-אדר, היישוב המקסים הזה שגם סבל מפיגוע תופת נורא, להשקיף על ערי ירושלים ועל יישובי המסרק ומערבה ומזרחה – זאת יחידת נוף מיוחדת במינה, יפהפייה.

מאיר כהן: לחשוב שהולכים לכרות 545 עצים - -

יעל כהן-פארן: חמישה.

מאיר כהן: זה חשוב.

מאיר כהן: כל עץ ששתלו שם.

מאיר כהן: מה שאנחנו מנסים לבדוק זה האם אפשר למצוא אלטרנטיבה לדבר הזה?

מאיר כהן: ובשלב הראשון, לפחות עד שתתבהר עתירתם של התושבים לעשות הקפאה, לתת עוד צ'אנס.

מאיר כהן: לדעתי, כשמקבלים החלטה הרת גורל גם מבחינת הנוף וגם מבחינת היישוב, צריך לטחון את זה.

מאיר כהן: אם אנחנו מעבירים הצעת חוק והיא עוברת קריאה טרומית וקריאות ראשונה ושנייה בוועדות מן הראוי בהחלטה מן הסוג הזה לתת עוד אפשרות לברר את העתירה.

מאיר כהן: פניתי לקק"ל, ואני מבקש שגם את תפני לקק"ל ותבקשי מהם שיעצרו את זה.

מאיר כהן: תודה רבה, גברתי, על הדיון הזה.

נאוה בוקר: תודה רבה, חבר הכנסת מאיר כהן.

נאוה בוקר: חברת הכנס יעל כהן פארן ואחריה ראש המועצה ידבר.

יעל כהן-פארן: תודה רבה, גברתי היושבת-ראש ותודה על קיום הדיון החשוב הזה ותודה לחברי מאיר כהן שהגשנו יחד את ההצעה לדיון.

יעל כהן-פארן: אני הייתי בסיור במקום, ובאמת זה לא רק הכאב של תושבי הר אדר שאת חצרם הולכים להרוס, אלא באמת יש כאן כרסום איטי ומתמיד, לצערנו, ביער ירושלים - -

דב חנין: הכרסום לא כל כך איטי, למרבה הצער.

יעל כהן-פארן: כן, אבל כל הזמן עוד חתיכה ועוד חתיכה ועוד תכנית בנייה וגדר ההפרדה, כמובן.

יעל כהן-פארן: יש כאן קיטוע של מה שנקרא מסדרון אקולוגי ארצי ברמה ארית שיש לו חשיבות ארצית ואפליו אזורית כי ישראל היא מסדרון אקולוגי של שלוש יבשות.

יעל כהן-פארן: המשמעות של הכרסום האיטי הזה היא הרס לטבע.

יעל כהן-פארן: כשאומרים כאן טבע זה נתפס כאיזה משהו של צמחים וציפורים – לא, זה הטבע שמשפיע על החיים שלנו.

יעל כהן-פארן: אנחנו מקבלים ממנו כל כך הרבה ולא יודעים להעריך אותו עד שזה נהרס.

יעל כהן-פארן: אבל השאלה המרכזית שעומדת כאן לדיון היא שאחרי 10 שנים אולי כבר לא היו צריכים את הפריחה הזאת 10 שנים, אולי חיכו למשהו שיקרה – אין לי מושג.

יעל כהן-פארן: אבל התוכנית היא כבר בת 10 שנים ומאז קרו דברים.

יעל כהן-פארן: האם אין מקום לשיקול מחדש?

יעל כהן-פארן: כי באמת יש כאן תוואי שטח מאוד בעייתי לכרסום נוסף.

יעל כהן-פארן: לכן צריך לה עמיד את הדברים.

יעל כהן-פארן: אני מציעה לבקש את חוות הדעת של החברה להגנת הטבע בנושא זה בעניין הייחודיות האקולוגית של האזור.

יעל כהן-פארן: אני התרשמתי שאפשר למצוא.

יעל כהן-פארן: את יודעת, כשרוצים מוצאים פתרונות.

נאוה בוקר: בהחלט.

יעל כהן-פארן: - - ונראה שהכי נוח לזרום עם מה שיש כי מה לעשות – לפתוח שוב - - - זה קשה.

יעל כהן-פארן: אני מסתכלת על הדברים – עוד עתירה ועוד עתירה.

יעל כהן-פארן: בסוף הדרך שנראית ארוכה יותר לחשוב מחדש היא בסוף קצרה יותר.

יעל כהן-פארן: כי אם עכשיו תהיה עוד עתירה, דברים יתעכבו.

יעל כהן-פארן: מאבקים של תושבים שאת מכירה מכל הארץ עלולים להגיע למאבקים מאוד קשים בשטח.

יעל כהן-פארן: אני רוצה לקרוא כאן לחשוב מחדש על מיקום חלופי בהנחה שצריך להקים את הבריכה הזאת.

יעל כהן-פארן: גם פה נשאלת שאלה - -

יעל כהן-פארן: - - שאני שואלת ואני חייבת לומר שאני יודעת שהתושבים והמועצה חודשים רבים ניסו להשיג מסמכים.

יעל כהן-פארן: לזכותם אני אגיד שאחרי פגישה שהייתה לי ממש לפני כשבועיים עם ראש רשות המים שלחו לנו מסמכים שקשורים לתוכנית.

יעל כהן-פארן: אין לי או למועצה בכלל את היכולת.

יעל כהן-פארן: צריך לקחת איזשהו מומחה בתחום כדי לעבור על המון נתונים ומידע כדי לדעת להתמודד איתו.

יעל כהן-פארן: אבל יש כאן מקום לבדיקה מחודשת.

יעל כהן-פארן: הדבר האחרון זה הכביש.

יעל כהן-פארן: הכביש מסוכן.

יעל כהן-פארן: כל מי שנוסע בו לא צריך להיות גאון.

יעל כהן-פארן: יש מסמכים גם ממשרד התחבורה וגם ממומחי תחבורה שבאמת לא ברור איך ייסעו בו עשרות משאיות כל יום.

יעל כהן-פארן: זאת סכנת נפשות לכל מי שחי באזור – לא רק לתושבים של הר הדר.

יעל כהן-פארן: תודה רבה.

נאוה בוקר: תודה לחברת הכנסת.

נאוה בוקר: אולי ניתן לראש המועצה להציג את הדברים.

דב חנין: אני מעוניין לדבר.

נאוה בוקר: בסדר.

דב חנין: אני אהיה מאוד קצר כי אני מצטרף לכל מילה שאמרו חבריי, יוזמי הדיון, חברי הכנסת מאיר כהן ויעל כהן פארן.

דב חנין: אני מצטרף לכל מילה שהם אמרו.

דב חנין: אני חייב לומר לך, יושבת הראש, זה פשוט כואב ומצער איך אנחנו הולכים לעקור מאוד עצים.

דב חנין: פעם האתוס שלנו היה נטיעת עצים והתברכות ביערות - -

נאוה בוקר: עדיין.

<תומר לשם: בט"ו בשבט הם הולכים לכרות את היער.

דב חנין: היום אנחנו עברנו למקום הפוך שבו בקלות אפשר לגדוע מאות עצים.

דב חנין: כמובן, הדבר הזה כואב לתושבי הסביבה.

דב חנין: אבל כשאנחנו מדברים על המקום הזה אנחנו מדברים בסופו של דבר על שכיית חמדה שהיא לא רק רלוונטית לתושבי הר-אדר; היא רלוונטית לתושבי ירושלים ולתושבי גוש דן.

דב חנין: אין לנו הרבה כאלה בארץ.

דב חנין: אנחנו צפונית לבאר-שבע צפופים פי שניים מהולנד שהיא המדינה הצפופה באירופה.

דב חנין: לכן כל מקום כזה, צריך להגן עליו בכל הכוח.

דב חנין: וכשמגינים בכל הכוח אפשר להגיע לחלופות לכל הנושאים שהמדינה רוצה לקדם.

דב חנין: אני מתנצל, גברתי היושבת-ראש, שאני אצטרך לצאת.

דב חנין: אני באמצע דיון בחוק שלי בוועדת חוקה.

נאוה בוקר: אתה מוזמן לשוב אם יתאפשר לך.

דב חנין: אני אשתדל.

נאוה בוקר: אולי בסיכום נשמע מה יש לך להציע.

דב חנין: מאה אחוז.

דב חנין: תודה.

נאוה בוקר: תודה.

נאוה בוקר: אדוני ראש המועצה, חן פיליפוביץ', בבקשה.

<חן פיליפוביץ': כבוד יושבת-הראש, אני שמח כאן היום בנסיבות פחות משמחות.

<חן פיליפוביץ': מה שקורה פה זה מאוד פשוט.

<חן פיליפוביץ': קודם כול, תראי מה קורה פה באולם.

<חן פיליפוביץ': יש פה קבוצה שאם היית אומרת היו באים גם כל התושבים.

<חן פיליפוביץ': אבל זה הצוות המוביל.

נאוה בוקר: אני מבינה שרובם תושבי הר-אדר.

<חן פיליפוביץ': רובם תושבי הר אדר – מובילים, תורמים, עושים.

<חן פיליפוביץ': מקיר לקיר הסכמה פוליטית, מעשית, עניינית.

<חן פיליפוביץ': רק יש פה בעיה.

<חן פיליפוביץ': כולם רוצים דבר אחד קטן – לשמור על פינת החמד שלנו – היער המקסים הזה שנקרא יער הר-אדר.

<חן פיליפוביץ': מבחינת ירושלמים ותושבי הר-אדר זה כמו ים בתל-אביב.

<חן פיליפוביץ': זאת האנלוגיה.

<חן פיליפוביץ': הפרויקט הזה אכן אושר ב-2008, ואושרר ב-2014.

<חן פיליפוביץ': ב-2017 הגשתי יחד עם התושבים עתירה נגד ההיתר.

<חן פיליפוביץ': זאת המלצה שקיבלתי מהצוות המשפטי.

<חן פיליפוביץ': זה היה לאחר ניסיון לשיח עם "מקורות" שלא תמיד צלח וגם יצאו כל מיני פרוטוקולים שמעולם לא ראיתי.

<חן פיליפוביץ': בשורה התחתונה – לא סופרים אותנו.

<חן פיליפוביץ': הגענו להיתר נוסף, ואז המועצה נמצאת בדילמה אם להגיש או לא להגיש עתירה נוספת.

<חן פיליפוביץ': בהמלצה שקיבלתי התושבים יגישו את העתירה כדי להימנע מהוצאות למועצה.

<חן פיליפוביץ': אבל האם ייתכן הדבר שאנחנו נצטרך לעצור הליך, ונצטרך לחשוב מחדש על כל הפרויקט הזה בגלל עניינים טכניים?

<חן פיליפוביץ': אז לא.

<חן פיליפוביץ': לכן אני פה, ולכן אנחנו פה.

<חן פיליפוביץ': מאיר ויעל, הצגתם יפה את העניין.

<חן פיליפוביץ': אני יכול להוסיף רק דבר אחד: א', צריך לעשות חישוב מסלול מחדש לגבי כל נחיצות הפרויקט הזה.

<חן פיליפוביץ': אני יכול לגלות לכם בתור מי שמתפעל את המועצה הזאת שיש לנו שני מאגרי מים ריקים – 40 ס"מ.

<חן פיליפוביץ': אני מריץ את מחלקת התפעול כל פעם כדי לבדוק אם הם מלאים או לא.

<חן פיליפוביץ': אני לא בטוח שהפרויקט הזה נחוץ היום.

<חן פיליפוביץ': שנית, אמרנו ל"מקורות", שבו איתנו ותדונו אתנו.

<חן פיליפוביץ': פנו אליהם ענת וכל אחד – שום דבר.

<חן פיליפוביץ': ואז בסוף זה מתגלגל לפתחנו, ואנחנו מגיעים עד פה.

<חן פיליפוביץ': אני מבקש – ופה המקום הנכון – לעשות פול סטופ.

<חן פיליפוביץ': קודם כול לבדוק את הנחיצות; שנית – וזה אני לא אתן, והתושבים לא ייתנו – היינו בות"ל והתביישנו – הם הסתכלו עלינו במין בוז כזה – מה יש לכם?

נאוה בוקר: למה?

<חן פיליפוביץ': למה?

<חן פיליפוביץ': כי הם נתנו להם שוב את ההיתר, וכשדיברנו על בטיחות – ואני הוספתי את ביטחון הכביש – לא דיברו.

<חן פיליפוביץ': אז מה עשיתי?

<חן פיליפוביץ': פניתי למטה יהודה ולאבו גוש, והם אתנו.

<חן פיליפוביץ': הם יעצרו את המשאיות במקום.

<חן פיליפוביץ': אל תתבלבלו מכוחם של התושבים.

<חן פיליפוביץ': אני אתן להם את כל הכוח מאחורה.

<חן פיליפוביץ': רתמנו את התושבים הצעירים, את הצופים; רתמנו את התושבים הבוגרים, ואנחנו לא ניתן לפרויקט הזה להתקיים.

<חן פיליפוביץ': יכול להיות שברמה המשפטית נצטרך לעשות איגוף מתוחכם, והוא יהיה.

<חן פיליפוביץ': אז התושבים יגישו את העתירה.

<חן פיליפוביץ': המועצה עושה הכול כדי לתמוך בעתירה הזאת.

<חן פיליפוביץ': אני רוצה לסכם ולתת לאנשים אחרים לדבר.

<חן פיליפוביץ': זאת לא בושה שיום בהיר אחד אחרי עשור כשיש מים ויש התפלה וכשישבנו כבר בבית משפט אצל השופט במחוזי להגיד, רגע, אנחנו מסתכלים, אנחנו חושבים פעם נוספת, אנחנו אומרים בואו לשיח, בואו נפתור את בעיית הכביש.

<חן פיליפוביץ': הכביש שהובטח לנו ב-2015 לא התקיים על-ידי משרד התחבורה.

<חן פיליפוביץ': גם על זה יש לי מה לומר.

<חן פיליפוביץ': כביש 19 באבו-גוש שהיה אמור להיות מוקם לא הוקם.

<חן פיליפוביץ': אז מה קורה פה?

<חן פיליפוביץ': משאיות 22 טון ייסעו על הכביש הקטן הזה?

<חן פיליפוביץ': גם ככה – הייתם.

יעל כהן-פארן: כן, זה פחד אלוהים.

<חן פיליפוביץ': לפנות תושבים מהר-אדר בעת אירוע קשה זה סיפור מאוד קשה.

<חן פיליפוביץ': אז תוסיפו לזה עוד את הדבר הזה שנקרא משאיות.

<חן פיליפוביץ': ושוב, תבינו, אנשי מקורות: אנחנו לא נגדכם.

<חן פיליפוביץ': אבל אם לא תבואו בשיח לא תהיה יד מושטת.

<חן פיליפוביץ': צריך לשנות גישה.

<חן פיליפוביץ': תשמעי את התושבים ותראי את המצגת, ותביני שאנחנו שם, ואנחנו צריכים לעצור את הדבר הזה אחת ולתמיד.

<חן פיליפוביץ': תודה רבה לכולם.

נאוה בוקר: אני אשמח להתחיל במצגת.

נאוה בוקר: כמה זמן זה?

ענת כנפו: 4 דקות.

נאוה בוקר: אז נתחיל במצגת, ואחר כך נשמע את התושבים ואת גורמי המקצוע בהמשך.

נאוה בוקר: ענת כנפו, בבקשה.

נאוה בוקר: מי את?

ענת כנפו: אני חברת מועצה בהר-אדר וחברת ועד הפעולה של התושבים.

ענת כנפו: קודם כול כדי להבין – אנחנו מדברים על מאגר מים ענקי שהקוטר שלו 100 מטר, העומק שלו 8 מטרים, 95 אלף קוב, ומספרים אחרים הם 120 קוב שיפונו בעשרות אלפי משאיות כבדות בכביש.

ענת כנפו: לפי החשבון של מקורות זה 9,700 משאיות.

ענת כנפו: יש פה שאלה שצריכה להישאל, לפי ההיתר שניתן ל-8 חודשים בלבד – האם הם יספיקו בזמן הזה לבנות?

ענת כנפו: אם לא, האם אפשר לאשר את ההיתר מחדש לאחר שאישרו בפעם השלישית?

ענת כנפו: מאחר שאי אפשר לאשר אותו, אם מתכוונים להתנהל לפי החוק, כמובן, אז צריכים לחזור להיתר חדש ולא בכדי.

ענת כנפו: יש תנאים שהשתנו, יש פה הרבה יותר תושבים, יש פה שכונה חדשה גדולה שנבנית ברגעים אלה באבו-גוש.

ענת כנפו: צריכים לתת את הדעת על התשתית מסביב.

ענת כנפו: אם רוצים להביא את הבריכה מהמסוק – אין שום בעיה, אף אחד לא יתנגד.

ענת כנפו: יכאב לנו על היער ועל החיות, כמובן, אבל הנושא העיקרי פה היום זאת הסכנה וההליך הלא תקני שקורה כאן בחסות המדינה.

ענת כנפו: מדובר בתוספת מכריעה של למעלה מ-80 משאיות ביום; ואם זה יהיה 8 חודשים זה יהיה אפילו 200.

ענת כנפו: זאת אומרת אם יעשו קסם ויבנו את זה כל כך מהר אז יהיו 200 ביום.

ענת כנפו: זה משהו שכמובן אי אפשר לקבל.

ענת כנפו: המשמעות היא סכנת נפשות יומיומית.

ענת כנפו: אומרים את זה רשות הרישוי הארצית.

ענת כנפו: ישי טלאור כותב את זה במסמכים לפני כמה שנים כשדיברנו על הכביש.

ענת כנפו: זאת סכנת נפשות.

ענת כנפו: מדובר בדיני נפשות לא פחות.

נאוה בוקר: אוקיי.

נאוה בוקר: תשתדלי רק לא לחזור על אותם דברים כי אנחנו קצרים בזמן.

ענת כנפו: אני מעבירה עכשיו את התמונות האלה להמחשה.

ענת כנפו: בג"ץ קבע פעמיים שייסלל כביש חדש.

ענת כנפו: חדשים לבקרים אנחנו רואים חבר'ה צעירים ומבוגרים - - - בכביש.

ענת כנפו: לפני כשנתיים סבא נהרג בכביש הזה.

ענת כנפו: מדובר בכביש דמים אמיתי.

ענת כנפו: אנחנו לא נלחמים סתם.

נאוה בוקר: מובן בהחלט.

נאוה בוקר: יש כאן נציג ממשרד התחבורה?

נאוה בוקר: זימנו נציג?

נאוה בוקר: אוקיי.

נאוה בוקר: אני רוצה תשובות למה הכביש הזה עד היום לא - -

ענת כנפו: צודקת מאה אחוז.

נאוה בוקר: נזמן אותו לדיון מעקב.

ענת כנפו: אחרי שאישרנו את תוואי 4, וכל היישובים מסביב אישרו את תוואי 4 בא הותמ"ל ודרס את התוואי.

נאוה בוקר: לא הבנתי.

ענת כנפו: אישרנו תוואי במשך הקשר עם משרד התחבורה.

ענת כנפו: אני עובדת על זה כבר כמה שנים.

ענת כנפו: היה מאוד קשה להגיע לאישור גם של מועצת מטה יהודה ששם עובר הכביש וגם של כל היישובים הסמוכים כי כל אחד לא רוצה את הכביש אצלו.

ענת כנפו: בסופו של דבר אישרנו תוואי שמוסכם על כולם.

ענת כנפו: הוא תוקצב על-ידי משרד התחבורה ב-400 אלף שקל ל-2015, ומטה יהודה לא קידמו את התכנון הזה.

ענת כנפו: פתאום בא הותמ"ל, בנה שם שכונה חדשה, ודרס את הכביש בתכניות שלו.

נאוה בוקר: לא ייאמן.

ענת כנפו: כרגע נעצרה התוכנית של השכונה.

<חן פיליפוביץ': יד לא יודעת מה היד השנייה אישרה.

<חן פיליפוביץ': משם זה קורה.

נאוה בוקר: זה נשמע לי באמת לא ייאמן.

נאוה בוקר: חבל שאין כאן נציג ממשרד התחבורה.

נאוה בוקר: אבל אנחנו נזמן אותו.

נאוה בוקר: דקה לסיום.

נאוה בוקר: רק תשתדלי לקצר.

ענת כנפו: אני מסיימת.

ענת כנפו: יש שתי אופציות להעביר שצריך להבין אותן.

ענת כנפו: מומחה התחבורה שלנו ידבר על העניין זה.

ענת כנפו: יש פה שתי אופציות להעביר את המשאיות - -

מאיר כהן: אנחנו ביקשנו מהוועדה לזמן את משרד התחבורה.

נאוה בוקר: לא זומן או לא הגיע.

נאוה בוקר: גברתי, מנהלת הוועדה, האם נציג משרד התחבורה זומן?

<ליאת סעדון: לא.

נאוה בוקר: חבל.

מאיר כהן: אבל ביקשנו.

נאוה בוקר: משפט אחרון.

ענת כנפו: שני המקומות שצריכים לעבור דרכם המשאיות – אחד מהם זה כביש פרטי שאי אפשר לעבור בו, והשני הוא דרך אבו גוש.

ענת כנפו: אנחנו רואים שהמשאיות הקטנות לא עוברות שם.

ענת כנפו: איך הם מתכוונים להעביר שם?

ענת כנפו: לסיום.

ענת כנפו: אני מבקשת מיושבת-ראש הוועדה, מחברי הכנסת וכל מי שאמון על החוק למנוע אסון כבד, ולבקש שעד שאין פתרון של הכביש לא יהיה פה היתר לעבודות האלה.

ענת כנפו: שנית, להחזיר את חידוש ההיתר לות"ל בהתייחסות לכביש ולא שהם מגלגלים את האחריות כי ההיתר ניתן בתנאי של רשות תמרור מקומית.

ענת כנפו: שלא יגלגלו את האחריות של רשות רישוי.

<חן פיליפוביץ': מטה יהודה לא ייתן להם אישור תמרור.

ענת כנפו: אבל אנחנו לא רוצים שזה יהיה מטה יהודה ורשות תמרור.

ענת כנפו: רשות תמרור יכולה לאשר סובה והתנהלות תנועה של הסובה מהכניסה ליער ומחוץ ליער; לא של כל הדרך בכביש 1 שאנחנו רואים פה את המעבר שלה.

ענת כנפו: אז אנחנו רוצים שזה יידון ברשות התמרור הארצית במקום שמשרד התחבורה צריך לקחת אחריות על הכביש, כמו שאת אומרת, עם כל הבג"צים וההתחייבויות השלטוניות.

נאוה בוקר: בהחלט.

ענת כנפו: דבר אחרון – שלא יכרתו עץ אחד ביער לפני שכל הבלגן הזה מסתדר.

ענת כנפו: תודה רבה.

נאוה בוקר: תודה רבה לך.

נאוה בוקר: אני רוצה לשמוע את נציג התושבים – עד כמה הפגיעה בכם?

ענת כנפו: הנציג שלנו הוא דן לינק בנושא של התחבורה.

נאוה בוקר: יש כאן נציג של קק"ל?

נאוה בוקר: אין נציג של קק"ל שיסביר לנו מה רמת הפגיעה?

<קריאות: יש, יש.

נאוה בוקר: מי הנציג של קק"ל?

נאוה בוקר: עוד מעט נפנה אליך אחרי שנשמע את התושבים.

נאוה בוקר: מר דן לינק, בבקשה.

<דן לינק: גברתי היושבת-ראש, אני אדבר 3 דקות.

נאוה בוקר: ד"ר דן לינק, אתה תושב הר-אדר?

<דן לינק: לא.

<דן לינק: אני יועץ להר אדר בנושא התחבורה.

<דן לינק: בנושא הכביש.

<דן לינק: אני התבקשתי לבדוק את הנושא של הכביש.

<דן לינק: הכביש הזה הוא תת תקני.

<דן לינק: זאת אומרת אפילו מי שכתב את ההנחיות לכביש כזה כתב הנחיות רחבות יותר, והכביש לא עומד בהן.

<דן לינק: הרשות שמתכננת את הכביש, נתיבי ישראל וקודמתה, קבעו תקנים, והכביש הזה לא עומד בהם.

<דן לינק: לכן נוצר סיכון חמור יותר כשמזריקים תנועות קבע של משאיות כבדות שלא היו מתוכנן שהן ייסעו בכביש כזה בנסיבות רגילות.

נאוה בוקר: כן, ראינו את התמונות.

נאוה בוקר: אפשר להבין.

<דן לינק: אי אפשר להתיר או לאשר תפקוד כזה רשמית גם אם משאית אחת יכולה לעבור ואף אחד לא ירגיש.

<דן לינק: קיימת סכנה חמורה לבטיחות כי הנתיבים של הכביש, שני נתיבים בסך-הכול, הם צרים יותר ממה שצריך, השוליים צרים יותר ממה שצריך.

<דן לינק: הדבר הזה מציב סיכונים בכל פעם שמשאית נוסעת מול משאית או משאית, חלילה, מול אוטובוס.

<דן לינק: גם אם עד עכשיו לא נאסרה נסיעה של משאיות לא צריך לתת לגיטימציה לדבר הזה על-ידי אישור כזה ובלגיטימציה של 100 משאיות כל יום.

<דן לינק: גם אם מקורות יצמצמו את השעות שבהן המשאיות האלה נוסעות זה יחמיר את המצב בשעות האלה שבהן הם נוסעים.

<דן לינק: חברת מקורות לא הראתה שום פתרון לבעיה הזאת.

<דן לינק: היא ראתה דוח של יועץ שעשה חשבון כמה משאיות ייסעו שם.

<דן לינק: בדקתי את החשבון הזה, והמספר כפול ממה שכתוב שם בדוח.

<דן לינק: אני התבקשתי לבדוק ולתעד את מידת ההתאמה של הכביש הזה.

<דן לינק: עשיתי את זה, והכביש הזה לא מתאים.

<דן לינק: עם הדבר הזה צריכים לראות מה עוד אפשר לעשות כדי שזה כן יתאים כי אי אפשר להצניח משאיות מהאוויר.

<דן לינק: אגב, זה לא רק משאית של 20 טון – זה הרבה יותר.

<דן לינק: 20 טון זה המטען שנמצא על המשאית, והמשאית גוררת מאחוריה עגלה כמקובל בארצנו.

<דן לינק: מדובר ברכבים כבדים ומגושמים מאוד.

<דן לינק: אני לא מדבר על העיכובים שייגרמו לתושבי הר-אדר ולתושבי יישובים אחרים.

<דן לינק: זה לא רק הר-אדר, זה גם מושב ידידה וגם מושב נטף.

<דן לינק: אני לא מדבר על העיכובים.

<דן לינק: על העיכובים אפשר להתגבר – רק צריך רצון טוב וסבלנות.

<דן לינק: אני מדבר על סכנה לגוף.

<דן לינק: סכנה כזאת אסור לאשר.

נאוה בוקר: אני מבינה.

נאוה בוקר: תודה.

<דן לינק: - - אסור לאפשר נסיעה של משאיות בכביש הזה.

נאוה בוקר: תודה רבה.

נאוה בוקר: יש פה נציג של מטה יהודה?

<תומר לשם: אני תושב היישוב.

<תומר לשם: אני מעוניין להעלות בוועדה שלושה נושאים: קודם כול להמשיך את רוח הדברים של חברת הכנסת יעל כהן פארן בעניין השיהוי הארוך בהוצאת הפרויקט לפועל.

<תומר לשם: זאת לקונה חוקית שלא קשורה לחצר האחורית שלנו, אלא זה עניין של מדינה – איך היא מתנהלת ואיך היא מוציאה לפועל פרוקיטים של תשתיות.

<תומר לשם: את הפרויקט הזה המתכנן תכנן בשנת 2000.

<תומר לשם: עד שהמאגר יפעל זה 25 שנים.

<תומר לשם: זאת אומרת ברגע שיש תכנית לאומית מאושרת שאושרה בשנת 2008 למקורות יש כרטיס פתוח להתחיל לעבוד.

<תומר לשם: זאת לקונה.

מאיר כהן: אתה בא לתקן את הלקונות של המדינה או לטפל ביישוב הר-אדר?

מאיר כהן: תתייחס, בבקשה, למאגר הזה.

<תומר לשם: אני מראה את המאבק - -

מאיר כהן: אתה צודק, אבל זה לשולחן אחר.

<תומר לשם: אני מראה שהמאבק הזה הוא לא בחצר האחורית שלנו.

<תומר לשם: אנחנו לא באים לדאוג לנו - -

נאוה בוקר: תשמע לחבר הכנסת כהן.

נאוה בוקר: יש לו הרבה ניסיון.

מאיר כהן: רצוי שתדאג לכם.

<תומר לשם: דבר שני, אם להתייחס לדרך העבודה של מקורות.

<תומר לשם: אנחנו התושבים מנענו מהם לעבור על החוק.

<תומר לשם: הם ניסו לכרות את היער ללא היתר כדי לעכב את המאבק שלנו.

<תומר לשם: כל התושבים הגענו עם הרכבים הפרטיים שלנו.

<תומר לשם: אני הקפצתי אותם.

מאיר כהן: חמור מאוד.

נאוה בוקר: זה נשמע חמור מאוד.

<תומר לשם: זה מה שקרה.

<תומר לשם: חברת המועצה ענת כנפו הלכה לבית משפט והוציאה צו מניעה, ומנעה מהם לכרות את היער ללא היתר.

<תומר לשם: אנחנו נשכבנו על הכביש ב-7:00-6:00 בבוקר ולא נתנו להם לעבור.

<תומר לשם: גם מבקר המדינה התייחס אליהם כשהוא כתב את דוח הביקורת.

<תומר לשם: הוא כתב שמקורות נוהגים לעיתים תכופות לעבוד ללא היתרים בתוקף, ובכך לשנות נסיבות פעילות.

יעל כהן-פארן: ליצור עובדות בשטח.

<תומר לשם: בדיוק.

<תומר לשם: ליצור עובדות בשטח.

<תומר לשם: החמור מכול – וזה מה שאני בא וזועק פה – כי אני תושב הר-אדר, ואני בעד העצים ואני כתבתי את התחקיר, והפצתי את - - - לכל התושבים.

<תומר לשם: בט"ו בשבט כנגד כל המסורות, כנגד המקום שממנו באנו הם מתכוונים לעלות על היער ולגדוע אותו.

נאוה בוקר: השבוע?

נאוה בוקר: השבוע זה אמור לקרות?

<תומר לשם: כן, השבוע.

ענת כנפו: היום הכריתה נכנסת לתוקף.

נאוה בוקר: הבנתי.

<תומר לשם: בניגוד לכל מה שאנחנו מייצגים כאומה, כמסורת, כאמונה, כחיבור לשורשים שלנו – תאגיד מקורות בא ורוצה להוריד את היער כדי לעכב את המאבק שלנו.

<תומר לשם: המאבק שלנו הוא קודם כול בטיחות בחיים של עשרות ילדים.

<תומר לשם: הם אומרים שב-9:00 המשאיות יצאו – אני מבקש ממך לשאול אותם – מתי המשאיות ייכנסו?

<תומר לשם: הרי אם יוצאות 100 איך הן ייצאו ב-9:00?

<תומר לשם: הם ייכנסו ב-7:00, ואז משאית עולה ומשאית יורדת – זה אותו דבר בדיוק.

<תומר לשם: הכביש נחסם.

<תומר לשם: והמאגר הוא 15 דונם ולא 8 דונם.

<תומר לשם: כל הנתונים שמקורות מציגים הם חצי אמת.

<תומר לשם: זה חורה ומפריע, והולך להיעשות פה עוול.

<תומר לשם: אני מבקש שהגדרת הצורך תיבחן שוב לאור כל הנתונים שנתנו.

נאוה בוקר: תודה רבה.

נאוה בוקר: מי אתה?

<יצחק רביחיא: אני נציג התושבים.

נאוה בוקר: חשבתי שרק מר לשם.

<תומר לשם: יש לנו הרב דוברים.

<יצחק רביחיא: אני תושב הר-אדר.

<יצחק רביחיא: אני חבר בצוות התושבים.

<יצחק רביחיא: התחלנו את זה לפני 6 שנים בהפגנה.

<יצחק רביחיא: אני פה בשם ילדיי שלומדים עכשיו בבית הספר.

<יצחק רביחיא: הם לא יכולים להיות פה.

<יצחק רביחיא: הכביש הזה מסוכן, מסוכן.

<יצחק רביחיא: הם יוצאים בהסעות בבוקר.

<יצחק רביחיא: אני מת מפחד גם ככה.

<יצחק רביחיא: כשיהיו המשאיות האלה זה יהיה נורא.

<יצחק רביחיא: כל בקשתנו כבר 6 שנים – הם יודעים את זה – תמצאו דרך אלטרנטיבית.

<יצחק רביחיא: זה נורא פשוט.

<יצחק רביחיא: תודה.

נאוה בוקר: בהחלט.

נאוה בוקר: תודה רבה.

נאוה בוקר: יש פה נציגי כבאות והצלה.

נאוה בוקר: אני מבינה שאתם כאן כדי לומר את חוות דעתכם על נושא הכביש?

<ראובן יצחק: לא.

<ראובן יצחק: אנחנו לא כאן כדי לתת את חוות דעתנו.

נאוה בוקר: מדוע אתם כאן היום?

<ראובן יצחק: תשאלי את מי שהזמין אותנו.

נאוה בוקר: אני שואלת אתכם.

<ראובן יצחק: אולי זימנו אותנו בעקבות - -

נאוה בוקר: מה שמך, אדוני?

נאוה בוקר: רק תציג את עצמך, בבקשה.

<ראובן יצחק: ראובן יצחק.

<ראובן יצחק: אני מפקד תחנה אזורית בית שמש.

<ראובן יצחק: אולי זימנו אותנו מכיוון שביישובים שאמורים לקבל את המים מהבריכה הזאת יש בעיות של לחצי מים בעת שריפות.

נאוה בוקר: לא הצלחתי לשמוע אותך היטב.

<קריאות: אולי תגיד איך תבוא לכבות שריפה עם כביש כזה.

<קריאות: - - -

<ראובן יצחק: חברים, לא באתי להיות בעד או נגד; אמרתי שיכול להיות שהסיבה שהזמינו אותנו לכאן בעקבות הבריכה שאמורה לקום שם שאמורה לתת מענה ללחצי מים ביישובים אחרים.

נאוה בוקר: אני סברתי שאתה מגיע בגלל החילוץ וההצלה מהכביש.

<ראובן יצחק: הכביש – ראש המועצה מכיר את זה – בכל שרפה נחסם שם הציר.

<ראובן יצחק: המקום הוא בעייתי.

נאוה בוקר: זאת אומרת אתם מחזקים את הטענות של התושבים ושל ראש המועצה.

<ראובן יצחק: בנוגע לכביש.

נאוה בוקר: בנוגע לכביש ולסכנה האמיתית שקיימת שם.

נאוה בוקר: אני מודה לך.

נאוה בוקר: הדובר הבא שמוליק ידוב מהחברה להגנת הטבע, בבקשה.

נאוה בוקר: מה תפקידך?

<שמואל ידוב: אני אקולוג ומנהל מרכז יונקים של החברה להגנת הטבע.

<שמואל ידוב: יש פה סנגורים מעולים לנושא התושבים, ואני בא לנסות להיות גם סניגור של עולם החי והצומח במרחב הזה.

<שמואל ידוב: זה מרחב מאוד ערכי בעקבות כל התהליכים והתשתיות שהתפתחו בשנים האחרונות במקביל לתכנון של המאגר, אבל התבצעו הרבה לפני כן כמו בעמק הארזים, כרמים שניטעו בלב האזור שעליו אנחנו מדברים וגודרו, ויצרו לא מעט בעיות.

<שמואל ידוב: האזור הזה שכולל שלושה מרחבים שונים חי היום בזכות צינור נשימה דקיק – אפילו לא מסדרון, אלא יותר דומה לקנה קש – שמאפשר את הקיום של האוכלוסיות של מינים בסכנת הכחדה חמורה בין הצבאים שהם בסכנת הכחדה עולמות ובין הצבועים שהם בסכנת הכחדה אזורית.

<שמואל ידוב: הדאגה שלנו היא בעיקר לשני דברים: א', שהפתרון התחבורתי, אם יינתן וכאשר יינתן, לא יהיה כזה שיחצה את לב השטח הערכי הזה ויגרום לנזק לא פחות לעולם החי והצומח; שנית, שהעבודות עצמן – אם יוחלט שאין מנוס ואכן הן יתבצעו - כך שיתבצעו בצורה כזאת שתאפשר לאזור הזה להמשיך ולחיות.

<שמואל ידוב: אחד הדברים שאנחנו למדנו שזה לא רק המאגר, אלא כל הצינור שיורד למטה.

<שמואל ידוב: בדרך כלל כשעובדים בה זה לפתוח ולהביא משאיות, ואנחנו באנו לנסות להגן גם עליהם.

<שמואל ידוב: ובאנו גם לומר שבסופו של דבר אנחנו נעשה כל מה שאנחנו יכולים לעשות כדי שהתנועה בשטח לא תהיה רציפה והעבודה לא תהיה רציפה, ולא יתקיים כביש חלופי שישרת רק את העבודות דרך השטח הזה הערכי מאוד שעדיין יש בו חיים ואפילו מאוד מעניינים.

נאוה בוקר: תודה רבה.

נאוה בוקר: מי הנציג של חברת מקורות?

<מיקי אלישע: אני.

<מיקי אלישע: מיקי אלישע.

<מיקי אלישע: אני מנהל הפרויקט של מערכת המים החמישית ירושלים.

נאוה בוקר: אתה שמעת כאן טענות מאוד קשות.

נאוה בוקר: אני אשמח אם תגיב לדברים האלה.

<מיקי אלישע: הפרויקט עצמו הוא חלק מפרויקט תשתית לאומית תת"ל 24 שאושרה בממשלה ב-2008.

<מיקי אלישע: עלות הפרויקט כולו כ-2.5 מיליארד שקל.

<מיקי אלישע: השלמנו כבר חלק ניכר מהפרויקט, את כל המקטע המערבי.

<מיקי אלישע: עכשיו אנחנו עכשיו בשלב הביצוע של המערכת בקטע המזרחי שכולל מנהרה של 13.5 קילומטר.

<מיקי אלישע: הבריכה היא חלק מהמערכת הזאת.

מאיר כהן: לאן המים מובלים?

<מיקי אלישע: המים אמורים לשמש איגום - -

מאיר כהן: אל תגיד לי "אמורים".

מאיר כהן: לאן הם מובלים?

<מיקי אלישע: המים משמשים לאיגום.

<מיקי אלישע: הם מתחברים לחלק מהמערכת החמישית שאמורה לספק מים ל-200 אלף תושבי הסביבה: מבשרת, הר אדר ומגיע לחלק המזרחי בנס הרים ולצובה.

<מיקי אלישע: 200 אלף תושבים אמורים לקלוט מים מהמערכת הזאת.

מאיר כהן: מאיפה הם מקבלים היום מים?

<מיקי אלישע: היום מקבלים את המים האלה דרך המערכת הרביעית ובעתיד מהחמישית כשהיא תושלם.

<מיקי אלישע: המים, מקורם ממים מותפלים.

<מיקי אלישע: כיום יש בעיקר מים מותפלים כי מצמצמים את השאיבה מקידוחים.

<מיקי אלישע: לכן רוב המים הם מים מותפלים שיגיעו מאזור של חיבור למערכת הארצית ולמוביל הארצי וחיבור למתקני ההתפלה.

<מיקי אלישע: שמענו פה בעיקר על נושא ההידברות עם התושבים.

<מיקי אלישע: אני כבר 10 שנים בפרויקט הזה, ואני חושב שתשומת הלב וההידברות שהייתה לנו עם התושבים ביחס לפרויקט שהיה לנו נעשה בצורה אינטנסיבית איתם.

<מיקי אלישע: היו עשרות ישיבות ופגישות - -

נאוה בוקר: אבל אני שומעת כאן טענות אחרות, סליחה שאני קוטעת אותך.

נאוה בוקר: יש כאן ראש מועצה ותושבים שמעלים נושאים בהצלת חיים.

נאוה בוקר: יש כאן סכנת נפשות.

נאוה בוקר: זה צריך לעמוד בראש ובראשונה לנגד עיניכם, ולא משנה מה יהיו ההחלטות בעבר.

נאוה בוקר: כל דבר הוא בר שינוי, להערכתי.

נאוה בוקר: צריך רק רצון טוב ונכונות להידברות.

<מיקי אלישע: גברתי היושבת-ראש, הנושא המהותי הוא התחבורה.

<מיקי אלישע: מאחר שאנחנו מבינים את הבעייתיות - -

נאוה בוקר: סליחה, מתי הייתה הפגישה שלכם עם התושבים?

<מיקי אלישע: הפגישה האחרונה הייתה בות"ל בנובמבר.

נאוה בוקר: בנובמבר האחרון.

<קריאות: - - -

מאיר כהן: כלומר אתה אומר - - -

<חן פיליפוביץ': עם כל הכבוד, מנכ"ל מקורות דוחה אותי הלוך ושוב לפגישה, ואומר שאבוא בסוף פברואר.

<חן פיליפוביץ': בסוף פברואר מבחינתי היער כבר לא יהיה, ואני לא מוכן.

<חן פיליפוביץ': מיקי היקר, אתה בא אלינו ליישוב, אתה מדבר יפה, אבל דיבורים לחוד ומעשים זה דבר אחר.

<חן פיליפוביץ': אני אומר לכם – לא תבואו לשבת לדון איתנו – אני לא אתן יד לשום דבר, ובטח לא לפעילות בכביש הזה.

ענת כנפו: כבוד מנהלת הוועדה - -

נאוה בוקר: סליחה, בואו לא נתפרץ.

נאוה בוקר: אני אאפשר לך לסיים את דבריך.

נאוה בוקר: זה נושא מאוד טעון, אז אנחנו חייבים לדייק בדברים.

נאוה בוקר: אני מבינה שגם אתה מקבל הוראות מגבוה, אבל אני מצפה שנצא עם תוצאות חיוביות מהדיון הזה.

נאוה בוקר: אז תבוא לקראתנו.

<מיקי אלישע: הסוגיה שדיברו עליה בהרחבה היא בעניין התנועה של המשאיות.

<מיקי אלישע: צריך להבין: קודם כול לקחנו יועץ שעשה בחינה של כל התנועה של המשאיות, וההשפעה של התנועה הזאת היא זניחה.

<מיקי אלישע: בנוסף היועץ של ות"ל שבחן את הדוח של היועץ של מקורות קבע שאם נכפיל או נשלש את התנועה עדיין לא תהיה השפעה כזאת כמו שמתארים אותה.

נאוה בוקר: טוב, זה יועץ של מקורות.

נאוה בוקר: זה לא יועץ בלתי תלוי.

<קריאות: זה דוח עלום.

נאוה בוקר: יש לך חוות הדעת?

<קריאה: הדוח לא דיבר על בטיחות.

<קריאה: הוא דיבר על תעבורה.

נאוה בוקר: חברים, חיים של אדם אחד לא שווים את כל המיליארדים והמיליונים שתשקיעו בכביש הזה.

נאוה בוקר: אני מדברת מדם לבי כי אני חושבת שצריך לשים בראש ובראשונה את הנושא של חיי אדם קודם כול את נושא חיי האדם מעל כל הפרויקטים החשובים כל כך.

ענת כנפו: כל הכבוד לך.

<קריאה: הדוח לא דיבר על בטיחות, הדוח דיבר על תעבורה.

ענת כנפו: הם מתפלפלים במילים.

ענת כנפו: מדברים על תנועה ועומס, כשאנחנו מדברים על בטיחות.

ענת כנפו: הם כל הזמן עושים את זה.

נאוה בוקר: חיי אדם הם מעל הכול, מבחינתי.

<עמיר אריהן: הם קיבלו דוח של ד"ר דן לינק, מומחה בטיחות שהוא אחד המובילים בארץ, והם לא התייחסו אליו בכלל.

<מאיה אשכנזי: זה לא נכון.

<מיקי אלישע: אפשר להשלים את הדברים?

נאוה בוקר: חברים, בואו נתרכז ונאפשר לנציג מקורות לסיים את דבריו.

<מיקי אלישע: יש פה נציג של הות"ל שירחיב בעניין חוות הדעת של יועץ הות"ל שהוא בלתי תלוי.

<מיקי אלישע: הוא לא יועץ של מקורות.

<מיקי אלישע: בהידברות שלנו הסכמנו להגביל את תנועת המשאיות, להתחיל את תנועת המשאיות בשעה 9:00 עד 15:00 - -

<תומר לשם: זה סילוף.

<תומר לשם: אם המשאיות ירצו הן ייכנסו.

<תומר לשם: לא עשית בזה שום דבר.

נאוה בוקר: מר לשם, בבקשה.

<מיקי אלישע: בחנו את שעות העומס עד שעה 21:00 כשכולם יוצאים מהיישוב.

<מיקי אלישע: לדעתנו, נכון היה להגביל את התנועה של המשאיות אחרי שעות העומס האלה כדי להיות בצד הבטוח.

מאיר כהן: אני רוצה לשאול אותך שאלה.

מאיר כהן: א', מניסיון שום יועץ תחבורה לא יכול לחתום שבטיחותית הוספה של 200-100 משאיות ביום בפרק זמן של 7 שעות לא הופך את המקום למערב פרוע.

מאיר כהן: הוא יכול עד מחר להביא לי דבר כזה.

מאיר כהן: אני שואל אותך שאלה – בהנחה שאתם מתחילים בעוד שבוע, ההיתר שלכם הוא עד אוגוסט 2018.

מאיר כהן: האם תסיימו את פינוי 95 אלף קוב המים עד אז?

<מיקי אלישע: בוודאי שלא.

מאיר כהן: זאת אומרת שאתם תבקשו בפעם הרביעית היתר.

<קריאה: אי אפשר.

<מיקי אלישע: אנחנו במקביל מגישים בימים אלה בקשה להיתר חדש - -

מאיר כהן: זאת אומרת אדוני יוצא מתוך הנחה שמדינת ישראל היא באמת איזה שוק כזה שאפשר להוציא היתרים כמה שרוצים ולקמבן כי תמיד ייתנו לכם היתר.

מאיר כהן: זאת ההנחה שלך.

מאיר כהן: אני שואל אותך, למה לא התחלתם לעשות את זה לפני 3 שנים?

מאיר כהן: מה קרה?

<מיקי אלישע: את זה אני יכול להסביר.

<מיקי אלישע: מאחר שהיה שינוי בתחזיות הצריכה באזור הזה היינו חייבים לעדכן את התכניות.

<מיקי אלישע: את השיפוץ של התכנית ואספקת המים על-ידי רשות המים – יש לנו פה נציג הרגולטור שיסביר בדיוק את השינוי בתוכנית.

<מיקי אלישע: עשינו שינוי בתוכנית וכדי לשפוט - - - לקח זמן.

<מיקי אלישע: בנוסף שקלנו את הדברים וגם עשינו צמצום בכריתה.

<מיקי אלישע: הרי ההיתר המקורי היה עבור כ-900 עצים – אני לא זוכר את המספר המדויק.

<מיקי אלישע: צמצמנו את זה מכיוון ששינינו את השיטה של הביצוע עצמו כדי לצמצם את הכריתה של היער.

<מיקי אלישע: צריכים להבין – אנחנו מדברים על 9 דונם מתוך 8,000 דונם יער.

<קריאות: זה לא נכון.

נאוה בוקר: למען האמת מבחינתי הפגיעה ביער קצת פחות חשובה.

נאוה בוקר: לי אישית חשוב כאן עניין הצלת חיי אדם.

נאוה בוקר: תענה לי – מה החיוניות של אספקת המים הזאת?

נאוה בוקר: הרי עד עכשיו הסתדרנו יפה מאוד בלעדי זה.

נאוה בוקר: למה זה כל כך חיוני?

נאוה בוקר: למה ההתעקשות הזאת?

<מיקי אלישע: זאת לא התעקשות.

<מיקי אלישע: היום - - - המים - -

נאוה בוקר: תעבירו את זה למקום אחר.

<קריאה: בדיוק.

<מיקי אלישע: הבריכה נמצאת באזור - -

<רבקה עדי: אני יכולה להתייחס?

<רבקה עדי: אני רוצה להגיד כמה מילים.

<רבקה עדי: שמי רבקה עדי, ואני נציגת רשות המים.

נאוה בוקר: אבל הוא לא השיב לי על הדברים.

<מיקי אלישע: היא תשיב לך בהקשר לרגולציה.

נאוה בוקר: מהיכן את?

<רבקה עדי: אני רבקה עדי, ואני נציגת רשות המים.

<רבקה עדי: אנחנו רוצים לבנות ולפתח שכונות בהר אדר ובאבו-גוש ובכלל - -

<יצחק רביחיא: אנחנו לא רוצים שכונות בהר אדר.

<יצחק רביחיא: תודה רבה.

<רבקה עדי: אוקיי.

<רבקה עדי: זה מה שאני שמעתי.

נאוה בוקר: חברים, תנו לה לדבר.

נאוה בוקר: אנחנו כבר לקראת סיום.

<רבקה עדי: זה מה ששמעתי מהנציגה שלכם.

<רבקה עדי: אם לא שמעתי היטב אני לוקחת את זה על עצמי.

<רבקה עדי: בכל אופן רוצים לבנות ויש גידול באוכלוסייה, ואנחנו צריכים להכין את המערכות לטווחים ארוכים.

<רבקה עדי: לכן רשות המים לפני כ-15 שנים יזמה בדיקה של מערכת של אספקת המים לכל האזור הזה.

<רבקה עדי: על בסיס הממצאים של הבדיקה הזאת יש תכנית לכל נושא אספקת המים באזור הזה.

<רבקה עדי: בריכת המורים היא חלק בלתי נפרד מכל המערכת הזאת.

נאוה בוקר: אבל כשמעלים בפניכם טענות שנשמעות על פניו אמיתיות לגמרי – ואני אומרת שכשזה קשור להצלת חיים שום תכנית לא שווה פגיעה בחיי אדם.

נאוה בוקר: למה ההתעקשות הזאת?

נאוה בוקר: למה לא לבדוק דרכים חלופיות כדי לספק את אותם מים שכרגע מסתדרים יפה מאוד בלעדיהם?

<רבקה עדי: אני אגיד עוד שני דברים: כרגע מסתדרים בלעדיהם – אנחנו מדברים מהבדיקות שלנו.

<רבקה עדי: ב-2019 המערכות האלה צריכות להיות מוכנות, והן חיוניות.

נאוה בוקר: לא נראה לי שזה יקרה עד אז.

<חן פיליפוביץ': ממש לא.

<רבקה עדי: נקודה שנייה שרציתי להתייחס אליה - -

נאוה בוקר: אני אומרת שכולם חכמים בדיעבד.

נאוה בוקר: כשקורה אסון כולם פתאום מתעוררים.

נאוה בוקר: בואו נתקן את זה לפני שיקרה אסון.

נאוה בוקר: זה מה שאני אומרת.

נאוה בוקר: אני לא רוצה שייווצר מצב שבעוד שנתיים ייהרגו שם בני אדם וילדים ותכו על חטא ותידרשו לתת פיצויים.

נאוה בוקר: אנחנו עברנו כבר מספיק מקרים כאלה במדינה שלנו, לצערי הרב.

נאוה בוקר: אז תיקחו את הנושא הזה לתשומת לבכם, תעשו חישוב מסלול מחדש.

נאוה בוקר: תשקלו מחדש גם את ההשלכות הסביבתיות שלי אישית הן פחות נוגעות, אבל יש כאן חברת כנסת נמרצת שזה חשוב לה מאוד.

נאוה בוקר: לי חשוב נושא חיי אדם, ואני שמה את הדברים על השולחן.

נאוה בוקר: בנושא הזה אני לא מתכוונת לוותר עד שלא אהיה רגועה ואראה שאין כאן עניין של סכנת נפשות.

נאוה בוקר: יש לך עוד משפט אחד לומר לסיום?

<רבקה עדי: אני רק רוצה להגיד שכל התוכניות האלה מלוות בוועדות היגוי ובאנשי מקצוע של רשות המים ובוועדות שיפוט של רשות המים.

<רבקה עדי: בתוך כל המסמכים האלה שהעברנו – ואנחנו שקופים, ונעביר את כל מה שצריך – נבדקו חלופות - -

ענת כנפו: לא נבדקו חלופות.

ענת כנפו: הם לא שקופים בכלל.

<קריאות: לא נבדקו חלופות.

ענת כנפו: - - - הם לא שקופים בכלל.

יעל כהן-פארן: - - -

<קריאות: - - -

נאוה בוקר: חברים, יש לנו חמש דקות לסיום.

נאוה בוקר: אז אני רוצה לפני שאסכם את הדיון הזה - -

ענת כנפו: לא נבדקו חלופות למיקום הבריכה.

נאוה בוקר: כן, גברתי, מי את?

<מאיה אשכנזי: אני עורכת דין מאיה אשכנזי מטעם מקורות.

<מאיה אשכנזי: אני מלווה את הפרויקט ומכירה היטב.

<מאיה אשכנזי: יש לי תשובות לכל הדברים שנטענו פה.

<קריאה: גם אני מבקש אחר כך.

<קריאה: אני מהות"ל.

נאוה בוקר: אז ממש לקצר כי אין לנו הרבה זמן.

<מאיה אשכנזי: ראשית, הדרך שבה מתוכננות תשתיות במדינה היא תכנון לטווח רחוק, וזה נעשה מבעוד מועד וטוב שזה נעשה ככה – לא בשיטה של כיבוי שריפות, חלילה; אלא נערכות תחזיות ומוכנות תכניות.

<מאיה אשכנזי: הליכי התכנון לוקחים זמן.

<מאיה אשכנזי: פה מדובר בתוכנית תת"ל שמקודמת בות"ל שאמורה לדון מהר בתוכניות ועושה את זה יחסית מהר, וזה עדיין לוקח שנים.

<מאיה אשכנזי: לכן אפשר לראות שהתחילו לעבוד על זה בשנת 2000 ורק בשנת 2008 היא אושרה, וב-2009 נכנסה לתוקף.

יעל כהן-פארן: רק בשנת 2001 הוקמה הות"ל.

<מאיה אשכנזי: - - - מדובר בפרויקט גדול מאוד.

<מאיה אשכנזי: פרויקט מסוג זה מבוצע בשלביות.

<מאיה אשכנזי: מוצאים היתרים לאורך הדרך בהתאם לשלבים שאליהם מגיע הפרויקט.

<מאיה אשכנזי: במקטע של בריכת המורים נעשתה הידברות במשך שנים ארוכות עם התושבים - - -

<קריאות: - - -

נאוה בוקר: חברים, בואו נעצור כאן.

נאוה בוקר: את אומרת כך, הם טוענים אחרת.

ענת כנפו: אני אראה לך מסמכים.

נאוה בוקר: יש לי שלוש דקות לסיום.

נאוה בוקר: גברת כנפו, אני מבינה.

<מאיה אשכנזי: כשהם דיברו אני שתקתי.

<מאיה אשכנזי: אני גם רוצה להגיד עכשיו כמה מילים.

נאוה בוקר: אבל את לא נרשמת לזכות דיבור, וביקשת כרגע לדבר.

נאוה בוקר: נתתי לך לפנים משורת הדין.

נאוה בוקר: עם כל הכבוד הדיון צריך להסתיים.

נאוה בוקר: יש אנשים נוספים.

<מאיה אשכנזי: אבל יכולתי כבר לסיים אם לא היו מתפרצים כל רגע.

נאוה בוקר: טוב, משפט אחרון, בבקשה.

<מאיה אשכנזי: משפט אחרון.

<מאיה אשכנזי: לפני שאושרה התכנית הזאת נערכה בדיקת חלופות למיקומים אחרים.

<מאיה אשכנזי: נערך תזכיר השפעה על הסביבה - -

<יצחק רביחיא: לא אמת.

<יצחק רביחיא: לא היה דיון על חלופות.

<קריאות: לא נכון.

<יצחק רביחיא: את משקרת.

<יצחק רביחיא: לא היה דיון בחלופות.

<יצחק רביחיא: יש לנו כל המסמכים.

<מאיה אשכנזי: היה דיון בחלופות.

נאוה בוקר: אדוני, אני לא רוצה להוציא אותך מהדיון.

נאוה בוקר: אז תן לה להשלים את דבריה.

<מאיה אשכנזי: האדון שמתפרץ פה לא היה מעורב.

<מאיה אשכנזי: כי הסיבה היא שהר אדר לא הגישה התנגדויות לתוכנית.

<מאיה אשכנזי: להר אדר לא הייתה שום התנגדות לתוכנית ולבריכת המורים.

<מאיה אשכנזי: לכן התוכנית אושרה - -

<קריאה: לא היה דיון בחלופות.

<מאיה אשכנזי: היא פורסמה, ואחרים הגישו התנגדות, ואתה לא.

נאוה בוקר: מתי הנציג של קק"ל אמור להתחיל את עבודת הכריתה של העצים?

<מאיה אשכנזי: הנציג של קק"ל לא כורת.

<מאיה אשכנזי: הוא מאשר את זה.

נאוה בוקר: מתי?

<מאיה אשכנזי: זה מאושר.

<מאיה אשכנזי: זה תקף.

נאוה בוקר: זה מאושר?

<מאיה אשכנזי: מאושר.

נאוה בוקר: מתי אתם מתחילים בעבודות לכריתה?

<תומר לשם: בט"ו בשבט.

<מיקי אלישע: יש לנו קבלן.

<מיקי אלישע: נחתם הסכם איתו - -

<קריאות: בט"ו בשבט.

נאוה בוקר: מתי אמורים להתחיל?

<מיקי אלישע: בשבוע הקרוב.

נאוה בוקר: אדוני מהות"ל, ממש בקצרה.

<יובל ענתבי: שמי יובל ענתבי, אני מנהל תחום הרישוי והביצוע בות"ל.

<יובל ענתבי: ראשית אני מאוד הצטערתי ששמעתי את הרשמים של ראש המועצה שהות"ל התייחס בזלזול ובבוז.

<יובל ענתבי: אלה לא המילים ששמעתי בישיבות שקיימנו איתם, ההפך הוא הנכון.

נאוה בוקר: טוב, עם תחושות אי אפשר להתווכח.

<חן פיליפוביץ': יובל היקר, היית אמור להמציא תשובה מה קורה בנושא הכביש.

<חן פיליפוביץ': היו פה שישה אנשים – זה לא דבר של מה בכך.

<חן פיליפוביץ': אני צריך לתת תשובות לתושבים שלי.

<חן פיליפוביץ': התחושה שלי היא אמיתית.

<חן פיליפוביץ': אתה נחמד ואני מתוק, וישבנו ושתינו קפה יחד, אבל אני צריך תשובות.

<חן פיליפוביץ': חבר'ה, עצרנו עד שבודקים את הכביש הזה - -

<יובל ענתבי: בוא נתחלף – אני המתוק, ואתה הנחמד.

<חן פיליפוביץ': - - לא עשית – סליחה, זאת התחושה שלי.

נאוה בוקר: אדוני ראש המועצה, תן לו, בבקשה, לסיים.

<חן פיליפוביץ': היה אמור לתת תשובות.

<חן פיליפוביץ': אמיר, אתה קיבלת תשובה?

<עמיר אריהן: לא.

<חן פיליפוביץ': לא.

<חן פיליפוביץ': מה אתה חושב?

<חן פיליפוביץ': אתה יושב איתנו בגן המשחקים?

<חן פיליפוביץ': לא.

<חן פיליפוביץ': אתה יושב בדבר שהוא בנפשנו.

נאוה בוקר: חברים, יש כאן נושא רציני מאוד.

<חן פיליפוביץ': הוא בנפשנו מאוד.

<חן פיליפוביץ': יובל, אתה מאוד מקסים, אבל לא נתת לי תשובות.

<יובל ענתבי: זה לא עניין של מקסים.

<יובל ענתבי: גם אני יכול להרים את הקול, אבל זה לא מכובד לא לי ובטח לא לך.

<חן פיליפוביץ': אני בתחושה שהדבר הזה לא מזיז לך.

<חן פיליפוביץ': אני אעשה הכול - -

<יובל ענתבי: חן, זה לא מכובד לי ובטח לא לך כראש מועצה.

<חן פיליפוביץ': אוקיי, אז בוא נראה.

<חן פיליפוביץ': הבית הזה הוא לעזרנו, יובל היקר.

נאוה בוקר: אדוני ראש המועצה, תאפשר לו, בבקשה, משפט אחרון לסיום.

נאוה בוקר: אחרי זה אנחנו עוברים - -

<יובל ענתבי: כמה משפטים כדי להבהיר לכם את העניין.

<יובל ענתבי: שנית צריך להבדיל בין זה שהתוכנית מאושרת בשלב הסטטוטורי – בדקו חלופות, ושם היא נקבעה - -

<קריאה: לא בדקו חלופות.

<יובל ענתבי: - - לבין שלב ההיתר שהוא בעצם להוציא לפועל תוכנית בתוקף.

ענת כנפו: אז למה לא נתת לי את המסמכים של החלופות עד היום?

<קריאות: - - -

<יובל ענתבי: בתמצות יש מספר טענות.

<קריאות: - - -

<יובל ענתבי: - - - יועץ התנועה של הות"ל - - -

<קריאה: תציג לנו חלופה אחת.

נאוה בוקר: אתה אומר שהוצגו חלופות.

נאוה בוקר: אתה שומע את הטענות.

<קריאות: - - -

נאוה בוקר: חברים, תנו לו לסיים.

<קריאה: הוא בוועדת הפנים של הכנסת, והם לא אומרים אמת.

<קריאה: זה פשוט לא להאמין.

נאוה בוקר: זה בסדר, אנחנו רגילים.

<קריאה: בוועדת הפנים של הכנסת לא אומרים אמת.

נאוה בוקר: אם היית שומע את השקרים של נציגי משרד האוצר היית מבין מה זה שקרים.

<יובל ענתבי: אם אנחנו מזקקים את הבעיות הן כאלה: הבעיה הראשונה היא בטיחותית.

<יובל ענתבי: יועץ הות"ל שהוא לכל הדעות יועץ מקצועי ובלתי תלוי לקח את חוות הדעת של דן ואת חוות הדעת של מקורות ובדק אחד לאחד, והגיע למסקנה - -

<קריאות: - - -

נאוה בוקר: סליחה, תנו לו לסיים.

נאוה בוקר: שקט, בבקשה.

<יובל ענתבי: - - - שהבעיה לא טמונה בפרויקט עצמו, וכמות המשאיות היא נסבלת.

<יובל ענתבי: הוא חתום על זה.

יעל כהן-פארן: אבל זה לא עניין של כמות המשאיות.

יעל כהן-פארן: זה עניין של כביש.

נאוה בוקר: משפט אחרון.

<יובל ענתבי: רשות הרישוי ביקשה אישור עדכני של רשות התמרור שהיא הגוף הסטטוטורי שאחראי על הנושא הזה.

<מאיה אשכנזי: האישור ניתן.

<יובל ענתבי: לגבי הנושא של אישור הפרויקטים – אם צריך או לא – אנחנו ביקשנו וקיבלנו את רשות המים שהיא - - - סטטוטורי.

<יובל ענתבי: שלישית, קיבלנו את חוות הדעת לגבי רט"ג וכל הנושא של החברה על הנושא של האקולוגיה אף על פי שהיו סיכומים בעבר רשות הרישוי ביקשה שעדיין יהיה תיאום בשלב הנוכחי.

נאוה בוקר: תודה.

נאוה בוקר: שני משפטים מתושב הר-אדר שביקש לדבר ראשון.

<ניסים עוג'ר: אני בא מעולם המשפט, מעולם של דיני בטיחות ומרצה בעניין הזה.

<ניסים עוג'ר: גברתי היושבת-ראש, נגעת בדיוק בנקודה של אסונות וכביש דמים.

<ניסים עוג'ר: אנחנו, כנראה, תמיד פותרים בעיות אחרי שיש לנו אסונות וכביש דמים.

<ניסים עוג'ר: בכבישים שאנחנו עולים מהר אדר או יורדים ממנה יעברו למעלה מ-20,000 משאיות.

<ניסים עוג'ר: תדמיינו איזה אסון יכול לקרות בעתיד.

<קריאות: - - -

נאוה בוקר: חברים, תנו לו לסיים, ואני רוצה לסכם את הדיון הזה.

<קריאה: מיקי, היו לנו שריפות שלא היו לנו צירי פינוי.

<קריאה: אני בא אחרי 35 שנה.

<קריאה: לא היו לנו - - -

נאוה בוקר: חברים.

<קריאה: אתם לא מבינים מה אתם עושים.

נאוה בוקר: חברים, אם תמשיכו להתפרץ אני אוציא אף על פי שאני כבר בעיכוב מאוד רציני.

<ניסים עוג'ר: שמענו פה שיש חוות דעת של תעבורה.

<ניסים עוג'ר: אין פה חוות דעת של בטיחות.

<ניסים עוג'ר: פה צריך לגעת בנקודה הזאת – קודם כול שתהיה חוות דעת של בטיחות, ולאחר מכן להתחיל לעבוד.

<ניסים עוג'ר: דבר אחרון – אני מבקש מחברי הכנסת ומגברתי יושבת-הראש, לפנות למחלקת המחקר ולבקש השלכות בטיחותיות על כל הפרויקט הזה.

<ניסים עוג'ר: לא יעלה על הדעת שנמשיך שמחר ומוחרתיים את האסונות לילדים שלנו ולמשפחות שלנו ולכל תושבי הר אדר והסביבה.

<ניסים עוג'ר: זה אזור תיירותי ובאים לשם מאות אלפי אנשים.

<ניסים עוג'ר: אני מבקש מכם לפנות למחלקת המחקר שתיתן חוות דעת לגבי הבטיחות.

ענת כנפו: וגם לנחיצות הפרויקט.

נאוה בוקר: אני רוצה להתחיל לסכם.

<אליקים שחף: אני מבקש שישה משפטים.

נאוה בוקר: שישה זה יותר מדי.

<אליקים שחף: שישה משפטים, בבקשה.

נאוה בוקר: מי אתה?

ענת כנפו: נציג הגמלאים שלנו.

<אליקים שחף: שמי אליקים שחף.

<אליקים שחף: אני מהנדס קונסטרוקציות.

<אליקים שחף: בהנחה שהפרויקט חיוני יש לי פתרון שלא יפגע בתחבורה, לא יסכן אנשים, יהיה יותר זול, יהיה יותר - - -

נאוה בוקר: מה הפתרון?

<אליקים שחף: או – זה צריך - -

נאוה בוקר: זאת אומרת צריך לשבת איתך.

<אליקים שחף: אני מוכן להציג אותו בפני כל מי שמוכן להקשיב.

<אליקים שחף: זה עניין של שעה.

נאוה בוקר: חברים, אני מציעה לפני שאני אתן לחברי הכנסת שהגישו את הבקשה לדיון מהיר - -

ענת כנפו: יש פה גברת מקצועית שרוצה לומר משפט.

נאוה בוקר: אני מצטערת.

נאוה בוקר: אני כבר באיחור מאוד רציני.

נאוה בוקר: אני לא אוכל לאפשר.

נאוה בוקר: אנחנו נקיים דיון מעקב.

נאוה בוקר: חבר הכנסת מאיר כהן, אני מניחה שזה מה שתרצה לעשות.

נאוה בוקר: אנחנו נקבע שיהיה דיון מעקב לפני תום המושב הזה.

נאוה בוקר: אני מציעה לאנשי מקורות – איפה היועצת המשפטית של הוועדה?

נאוה בוקר: אני רוצה לדעת האם אני יכולה לקבל החלטה היום לעצור את העבודות עד לבירור מעמיק של נושא הכביש.

נאוה בוקר: (מחיאות כפיים) תבדקי איתה, בבקשה, אם יש לנו סמכות לקבל החלטה באישור חבריי חברי הכנסת שנמצאים כאן לעצירת העבודות.

נאוה בוקר: שום דבר לא בוער.

נאוה בוקר: חיכיתם 10 שנים - -

ענת כנפו: בדיוק.

נאוה בוקר: - - לא יקרה שום דבר אם תחכו עוד קצת.

ענת כנפו: הבנת את העניין בדיוק.

נאוה בוקר: אנשי מקורות, יש כאן עניין של הצלת חיים.

נאוה בוקר: אני אגיד לכם בכנות – העצים פחות מעניינים אותי.

נאוה בוקר: מעניין אותי שחיים של אנשים לא ייפגעו.

נאוה בוקר: זה הדבר הכי חשוב שצריך לעמוד לנגד עיניכם.

נאוה בוקר: כי מצפונית אם יקרה משהו לאדם מסוים מהיישוב או מחוצה לו אני לא יודעת איך תוכלו לחיות עם המצפון שלכם.

ענת כנפו: תודה לך בשם כל התושבים.

<קריאה: החברים האלה הם בסופו של דבר פקידי ציבור.

<קריאה: יש להם שר.

נאוה בוקר: אני מדברת אל אנשי מקורות - -

<קריאות: - - -

יעל כהן-פארן: - - - לא הבנת איך זה עובד.

נאוה בוקר: יש לי בקשה נוספת.

יעל כהן-פארן: - - -

נאוה בוקר: סליחה, חברת הכנסת פארן, אל תפריעי לי.

יעל כהן-פארן: סליחה.

נאוה בוקר: מר אלישע, אני מבקשת ממך – תשבו עם התושבים כמה שיותר מהר.

נאוה בוקר: אתה יודע שבחיים הכול עניין של הידברות נכונה ואמיתית.

נאוה בוקר: כשזה בא מבפנים בסוף מוצאים פתרונות.

<חן פיליפוביץ': אני מזמין אותך לשבת עם הצוות המצומצם.

<חן פיליפוביץ': אנחנו כבר מכירים.

<חן פיליפוביץ': גם יובל מהות"ל, אני אשמח שתוריד לי את התחושה שאתם נפנפתם אותנו בסופו של יום.

<חן פיליפוביץ': אני מאוד אשמח.

נאוה בוקר: חבר הכנסת מאיר כהן, הנושא בדמך ואתה יזמת את הדיון הזה.

נאוה בוקר: כל הכבוד לך.

נאוה בוקר: האם יש צורך להקים צוות שיקיים פגישה מצומצמת בין הגורמים הרלוונטיים כדי להגיע להידברות נכונה ואמיתית ולא רק למראית עין?

מאיר כהן: לדעתי, הצוות צריך להיות צוות של הרשות.

מאיר כהן: גם את וגם אני לא נוכל להיות במקומו.

נאוה בוקר: בהחלט.

מאיר כהן: אני רוצה לומר כמה דברים חשובים לחבר'ה.

מאיר כהן: חלילה, שזה לא יהיה משהו אישי.

מאיר כהן: אנחנו יודעים שאתם מייצגים את מי שצריך - -

נאוה בוקר: לא, ממש לא.

מאיר כהן: אבל דווקא בגלל ניסיוני אני יודע שבשיח – וגם לעיתים בשיח בוטה – בין רשות לבין מוסדות תכנון דברים משתנים.

מאיר כהן: כשהחלטתי לבנות שכונה, והחליטו להעביר 80 משאיות דרך דימונה אני עצרתי את זה יום לפני כן.

מאיר כהן: לא דרך בית משפט.

מאיר כהן: עצרתי את זה.

מאיר כהן: לקח עוד חצי שנה עד שמצאנו דרך אחרת.

מאיר כהן: אני לא רואה שבכביש 425 נעות כל יום 200 משאיות עמוסות עפר.

מאיר כהן: אילו הייתי ראש הרשות אני עכשיו יוצא מכאן ומגיש בג"ץ נגד הנושא של התמרור.

מאיר כהן: לא יכולה מועצה כלשהי – אני מבין שאתם נסמכים על רשות התמרור של המועצה האזורית - -

<קריאה: לא.

מאיר כהן: סליחה.

מאיר כהן: 425 – רק רשות התמרור של משרד התחבורה.

מאיר כהן: לכן כדאי לכם התושבים לבדוק את זה.

מאיר כהן: זאת עילה להפסיק מיד את העבודות.

מאיר כהן: כי אם הם קיבלו אישור מרשות התמרור של המועצה - -

<יובל ענתבי: אין שום אישור.

<יובל ענתבי: יש דרישה לקבל אישור עדכני.

מאיר כהן: צריך לעצור את האישור הזה.

מאיר כהן: אני רוצה שתבינו וגם רשות המים – שום דבר שאתם מקבלים הוא לא גזירה משמים.

מאיר כהן: כשיש יישוב נחוש צריכים לשבת איתו לשמוע אותו.

מאיר כהן: בחבל ארץ יפהפה כזה אפשר למצוא חלופות.

מאיר כהן: אני חוזר על מה שאני אומר:

מאיר כהן: אין שום דוח של אף אחד למרות שזה גורם לך לחיוך, גברתי, ואני מבין שקצת אירוניה - -

<מאיה אשכנזי: אני לא מחייכת.

<מאיה אשכנזי: אני מסתכלת עליך ומקשיבה.

מאיר כהן: יש לך סמייל קבוע, אני מבין.

נאוה בוקר: חבר הכנסת כהן, אנחנו לקראת סיום.

נאוה בוקר: חייבים לסיים.

מאיר כהן: אני שם לב שמאז תחילת הדיון הזה את כל הזמן שומעת את הדברים וחושבת שזאת גזרה משמים.

מאיר כהן: את צריכה להבין שלמחאה חברתית של יישוב, יש לה משמעות הרבה יותר ממוסדות התכנון.

מאיר כהן: לכן ראוי שתכבדו את האנשים האלה.

מאיר כהן: שנית אנחנו נעשה הכול – אני אעזור להם, ובוודאי היושבת-ראש תעשה כדי שהשבוע לא תתחילו את העבודות.

מאיר כהן: גם אם נצטרך נפנה לאלי כהן המנכ"ל שלכם ובוודאי לדני ולרשות המים.

מאיר כהן: אני רוצה להזכיר לרשות המים שההחלטה הדרמטית שלהם ושל אנשי הות"ל להקים 50 תאגידים מתמוססת כי אנחנו החלטנו מעל הראש שלכם ובניגוד למחשבת

מאיר כהן: כם לחוקק.

מאיר כהן: אז אנחנו לא רוצים למצוא את עצמנו מגייסים חברי כנסת בחקיקה מהירה עוד המושב הזה כנגד מה שקורה כאן.

מאיר כהן: אבל אם נצטרך אנחנו נעשה את זה, ונעשה את זה בשמחה גדולה כי אין כאן אופוזיציה וקואליציה.

מאיר כהן: על כביש 425 לא יענו 200 משאיות כל יום, ולא משנה מה אתם עושים.

<מיקי אלישע: 30.

<מאיה אשכנזי: 30.

נאוה בוקר: תודה רבה, חבר הכנסת מאיר כהן.

מאיר כהן: תודה רבה שעשית את זה בחן גדול, ואני שמח שאת עומדת בראש ועדת המשנה הזה ותלווי את הנושא הזה.

נאוה בוקר: תודה רבה.

נאוה בוקר: למרות שעדיין לא קיבלתי תשובה מהיועצת המשפטית אני רוצה להביא את זה להצבעה יחד של חברי הכנסת כדי לקבל החלטה לעצור את העבודות עד לבירור מעמיק של נושא הכביש.

מאיר כהן: מהניסיון שלי אנחנו יכולים להמליץ, אבל לצערי אנחנו לא סוברנים לקבל את ההחלטה.

נאוה בוקר: אנחנו קוראים.

מאיר כהן: אנחנו קוראים.

מאיר כהן: אנחנו קוראים לעצירת העבודות

יעל כהן-פארן: עצירת העבודות ושלא יתחילו את הכריתה.

נאוה בוקר: שלא יתחילו את כריתת העצים.

יעל כהן-פארן: אני רוצה להציע עוד משהו להחלטה: גם לא להתחיל כריתה ולא להתחיל עבודות עד שהדברים מתבררים עד הסוף בנושא הכביש.

יעל כהן-פארן: אני מסכימה עם כל מה שאמרת.

יעל כהן-פארן: את נותנת לי את הדגל של הסביבה , אבל זה קודם כול חיי אדם.

יעל כהן-פארן: זה ברור.

יעל כהן-פארן: שנית, אני רוצה להציע שאם יש צורך אנחנו חברי הכנסת יכולים להיות היוזמים של הדיון המצומצם הזה.

יעל כהן-פארן: אבל אם אתם מסתדרים בלעדינו אז גם מצוין.

יעל כהן-פארן: לתושבים עם ראש המועצה – לשבת עם מקורות, רשות המים והות"ל עד שייצא עשן לבן.

יעל כהן-פארן: כי להתרשמותי – ואני בקשר עם הרבה אנשים כאן וגם אחרים – לא נבחנו חלופות.

יעל כהן-פארן: אני הבנתי שבות"ל לא בחנו חלופות.

יעל כהן-פארן: ואם בחנו זה לא היה בצורה טובה.

יעל כהן-פארן: תודה רבה.

נאוה בוקר: אדוני ראש המועצה, אם דברים לא מתקדמים בשבועיים הקרובים, ואתה רואה שהפגישה נתקעת והצוות לא יושב איתכם או יש בעיות אני מבקשת לעדכן אותי באופן אישי.

נאוה בוקר: אנחנו נדאג לכך שזה יתבצע.

נאוה בוקר: חברים, הדיון הסתיים.

נאוה בוקר: תודה רבה לכולם.

<חן פיליפוביץ': אני רוצה להודות לך.

<חן פיליפוביץ': תודה רבה.

נאוה בוקר: תודה רבה.

נאוה בוקר: הישיבה נעולה.